ORI จัดงบ 3 ลบ.สมทบทุนซื้อ “เครื่องออกซิเจน” 3 รพ.รัฐ ช่วยผู้ป่วยโควิด-19
ORI เร่งช่วยผู้ป่วยวิกฤต COVID-19 บริจาคเงิน 3 ลบ.ซื้อเครื่องออกซิเจน 15 เครื่องแก่รพ.รัฐ 3 แห่ง บรรเทาปัญหาอุปกรณ์ทางการแพทย์ไม่เพียงพอ
12 ก.ค. 2564

นายพีระพงศ์ จรูญเอก ประธานเจ้าหน้าที่บริหาร บริษัท ออริจิ้น พร็อพเพอร์ตี้ จำกัด (มหาชน) หรือ ORI ร่วมส่งพลังความห่วงใย ด้วยการสนับสนุนอุปกรณ์ทางการแพทย์ บริจาคเงินสมทบทุนจัดซื้อเครื่องออกซิเจนให้ 3 โรงพยาบาลของรัฐ ได้แก่ โรงพยาบาลธรรมศาสตร์เฉลิมพระเกียรติ  โรงพยาบาลราชวิถี  และโรงพยาบาลกลาง รวมทั้งสิ้น 15 เครื่อง มูลค่ามากถึง 3 ล้านบาท
ทั้งนี้ เพื่อช่วยบรรเทาปัญหาอุปกรณ์ทางการแพทย์ไม่เพียงพอ และแสดงถึงความตั้งใจในการรับผิดชอบต่อสังคมด้านสาธารณสุขและช่วยต่อลมหายใจแก่ผู้ป่วย COVID-19 ที่อาการอยู่ในขั้นวิกฤติได้อย่างทันท่วงที เพราะบริษัทเล็งเห็นถึงความสำคัญของทุกชีวิตในทุกครอบครัวที่ได้รับผลกระทบ
พร้อมกันนี้ ออริจิ้น พร็อพเพอร์ตี้ ขอเป็นส่วนหนึ่งในการส่งกำลังใจให้บุคลากรทางการแพทย์ที่ทุ่มเท เสียสละ อดทนและทำงานอย่างหนัก รวมถึงคนไทยทั่วประเทศทุกคน ขอให้ปลอดภัยก้าวผ่านสถานการณ์นี้และสู้ไปด้วยกัน